

Posledným krokom je porovnanie súčtu príjmov a súčtu výdavkov.

Môžu nastať tri situácie: výsledný rozpočet  môže byť vyrovnaný, schodkový alebo prebytkový.

**Úloha- čo sme sa naučili, vytvor PIN**:

PIN A: \_ \_ \_ \_ A1 A2 A3 A4

A1**. Prečo vznikli peniaze?**

1. Bol potrebný vhodný prostriedok na platenie za tovary.

5. Boli navrhnuté odborníkmi na financie.

6. Ľudia prestali dôverovať slovám a vyjadrili dlh v peniazoch.

4. Ľudia objavili drahé kovy, bez ktorých peniaze nemôžu existovať.

A2**. Čo je to bežný účet?**

0. Je určený na sporenie, ale peniaze sú dostupné.

9. Je určený na bežné platby.

5. Účet v cudzej mene.

6. Umožňuje predovšetkým čerpanie do mínusu.

A3**. Z vlastného účtu v banke si môžeme vybrať hotovosť:**

9. Iba v bankomate.

2. Priamo v pobočke banky alebo v bankomate.

4. V pobočke žiadnej banky si hotovosť vybrať nemôžeme.

6. Iba priamo na príslušnom obchodnom mieste – v pobočke banky

A4. **Finančná gramotnosť je:**

5. Schopnosť čítať, písať, počítať.

7. Je súbor finančných vedomostí, zručností a skúseností s efektívnym riadením vlastných finančných prostriedkov

4. Zručnosť narábať s hotovosťou

1. Vedieť si založiť účet v banke

**Úlohy:**

1. Akciové ceny V letákoch nájdi 5 rovnakých výrobkov. Zapíš ich cenu. Porovnaj, ktorá cena je najvýhodnejšia. Je akciová cena vždy najnižšia? Je výhodné nakupovať za akciové ceny?
2. Vypočítajte, koľko by ušetrila rodina za 6 mesiacov, ak by ste za akciovú cenu kúpili minerálku, ktorej bežná cena v obchode je 0,75 €, akciová cena je 0,65 € a rodina mesačne spotrebuje 20 fliaš minerálky.
3. Jednotková cena Niektoré tovary predávajú v obchodoch v rôznych baleniach. Aby sme mohli porovnať ich cenu, je na každej cenovke napísaná jednotková cena (za kus, za kilogram...).

Prací prášok stojí v obchode: 1,4 kg balenie 4,99 €

3,5 kg balenie 10,79 €

0,5 kg balenie 1,99 €

Vypočítajte, koľko stojí jeden kg pracieho prášku pre každé balenie. Ktoré balenie je najvýhodnejšie? Uveďte prečo. Napíšte, kedy sa oplatí kupovať väčšie balenie.

Vyhľadajte na internete konkrétnu značku pracieho prášku a jeho najnižšiu cenu. Poznačte si, u ktorého obchodníka by ste nakúpili najvýhodnejšie.